钦定古今图书集成/历象汇编/岁功典/第094卷 > 《本草纲目》 > 腊雪
## 钦定古今图书集成/历象汇编/岁功典/第094卷 > 《本草纲目》 > 腊雪

冬至后第三戌为腊，腊雪密封阴处，数十年不坏。用
水浸五谷种则耐旱，不生虫。洒几席间则蝇自去。淹
藏一切果食，不蛀蠹。主治解一切毒，治天行时气瘟
疫，小儿惊痫狂啼，大人丹石发动，酒后暴热黄疸，仍
小温服之，洗目退赤。煎茶煮粥，解热止渴。宜煎伤寒
火暍之药，抹痱亦宜。